gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6015, del 18-05-2009 (2009/5269)

Convocatòria de l'Assemblea General ordinària de l'entitat.
-----------------------------------------------------------

### Dades del document

Número de DOGV
:   6015

Data del DOGV
:   18-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5269


Data del document
:   28-04-2009

Organisme emissor
:   Caixa Rural Burriana, SCOOP V.

Tipus de document
:   Convocatòria

Convocatòria de l'Assemblea General ordinària de l'entitat. [2009/5269]  
En compliment de l'acord adoptat pel Consell Rector d'aquesta entitat i de conformitat amb el que s'ha establit legalment i estatutàriament, es convoca tots els socis d'aquesta Caixa Rural per a realitzar Assemblea General ordinària, el pròxim dia 14 de juny de 2009, al Teatre Payá, situat a Borriana, avinguda del Camí d'Onda, número 30, a les 11.00 hores en primera convocatòria i a les 11.30 hores en segona, a fi de tractar els distints punts del següent ordre del dia:  
1. Examen de la gestió social. Aprovació, si escau, dels comptes anuals corresponents a l'exercici econòmic de 2008.  
2. Acords sobre la distribució de resultats.  
3. Aprovació, si escau, de la liquidació del pressupost d'ingressos i despeses del Fons de Formació i Promoció de l'exercici anterior i Pla d'Inversions I Despeses de l'esmentat fons per a l'exercici en curs.  
4. Nomenament d'auditor extern.   
5. Modificació de l'article 14 dels Estatuts socials per reducció del capital social mínim estatutari. Habilitació al Consell Rector perquè per si mateix puga completar, adequar o esmenar, si escau, la modificació estatutària, en la mesura necessària per a poder complir les possibles incidències, o esmenar els inconvenients que poguera formular a l'esmentat text l'administració pública o els registres competents.  
6. Concessió d'operacions i prestació de serveis cooperativitzats en favor de la Cooperativa Agrícola Sant Josep de Borriana, Coop. V.  
7. Suggeriments i preguntes al Consell Rector.  
8. Decisió sobre aprovació de l'acta. Designació de socis a aquest efecte.  
Burriana, 28 d'abril de 2009.- El president: José Montoliu Aymerich.  
Nota: d'acord amb el que disposa l'article 34 de la Llei de Cooperatives de la Comunitat Valenciana i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea es troben a disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la present convocatòria, excepte dissabtes, i fins al dia de realització de l'Assemblea, tenint els socis dret a rebre gratuïtament, amb la sol·licitud prèvia per escrit, còpia dels indicats documents.
Diari Oficial de la Generalitat Valenciana


Sumari del DOGV 5964, del 27-02-2009 (2009/2068)

Informació pública de l'aprovació del Catàleg de Béns Protegits, com a document annex al Pla General d'Ordenació Urbana de Navajas.
-----------------------------------------------------------------------------------------------------------------------------------

### Dades del document

Número de DOGV
:   5964

Data del DOGV
:   27-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/2068


Data del document
:   12-02-2009

Organisme emissor
:   Ajuntament de Navajas

Tipus de document
:   Informació Pública

Descriptors 

:   * Navajas
    * pla d'urbanisme
    * administració local

Informació pública de l'aprovació del Catàleg de Béns Protegits, com a document annex al Pla General d'Ordenació Urbana de Navajas. [2009/2068]  
Mitjançant l'Acord de l'Ajuntament de Navaixes, adoptat en la sessió del Ple de data 27 de gener de 2009, s'ha acordat aprovar el Catàleg de Béns Protegits, com a document annex al Pla General d'Ordenació Urbana de Navajas, de conformitat amb l'article 64.B de la Llei 16/2005, de 30 de desembre, Urbanística Valenciana, i que se sotmet a informació pública durant el termini d'un mes, a l'efecte d'allò que s'ha previngut en l'article 83.1 de l'esmentada llei, i l'article 214 i següents del Reglament d'Ordenació i Gestió Territorial Urbanística de la Comunitat Valenciana, aprovat pel Decret 67/2006, de 19 de maig.  
Durant el termini esmentat, comptador des de l'endemà a la publicació del present anunci en el Diari Oficial de la Comunitat Valenciana, es podrà consultar la documentació que el constitueix a la Secretaria de l'Ajuntament de Navajas, en horari de 09.00 a 14.00 hores, de dilluns a divendres.  
   
Navajas, 12 de febrer de 2009.- L'alcalde: José Vicente Torres Escrig.
Diari Oficial de la Generalitat Valenciana


Sumari del DOGV 6015, del 18-05-2009 (2009/5266)

Notificació a Pedro Molina Castello. Expedient número V-DANU-18/09.
-------------------------------------------------------------------

### Dades del document

Número de DOGV
:   6015

Data del DOGV
:   18-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5266


Data del document
:   07-05-2009

Organisme emissor
:   Institut Valencià d'Habitatge, SA

Tipus de document
:   Edicte

Notificació a Pedro Molina Castello. Expedient número V-DANU-18/09. [2009/5266]  
En compliment d'allò que s'ha disposat en els articles 59.5 i 61 de la Llei 30/1992, de 26 de novembre, modificada per la Llei 4/99, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, que s'ha incoat expedient administratiu de desnonament per no utilitzar els habitatges com a domicili habitual i permanent.  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA en l'av. de la Plata, núm. 50-baix de València, en horari de 9.00 a 14.00 hores, de dilluns a divendres, excepte festius, disposant d'un termini, a tal fi,de 30 dies.  
Expedient: V-DANU-18/09  
Adjudicatari: Pedro Molina Castello  
Codi de l'immoble: 2372701809  
Adreça: Rei En Jaume, núm. 10 - porta 4  
Localitat: Bocairent   
Règim de cessió: accés diferit a la propietat  
Data del plec de càrrecs: 23.04.2009  
València, 7 de maig de 2009.- El cap d'Administració del Centre de Gestió d'Habitatge Públic de l'Institut Valencià d'Habitatge SA: Fernando Maldonado Plá.
Diari Oficial de la Generalitat Valenciana


Sumari del DOGV 6007, del 06-05-2009 (2009/4916)

Notificació a Rafaela Fernández Muñoz. Expedient número A-DAFP-0186/08.
-----------------------------------------------------------------------

### Dades del document

Número de DOGV
:   6007

Data del DOGV
:   06-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/4916


Data del document
:   04-05-2009

Organisme emissor
:   Institut Valencià d'Habitatge, SA

Tipus de document
:   Edicte

Notificació a Rafaela Fernández Muñoz. Expedient número A-DAFP-0186/08. [2009/4916]  
En compliment d'allò que s'ha disposat en els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica a l'interessat que s'indica, la resolució d'expedient de desnonament administratiu per falta de pagament de rendes de la vivenda de promoció pública.  
L'interessat, per a coneixement i constància del contingut íntegre de l'expedient, podrà comparèixer a les oficines de l'Institut Valencià d'Habitatge, SA al carrer Girona, núm. 4, baix, d'Alacant, en horari de 09.00 a 14.00 h., de dilluns a divendres, excepte festius, i disposa d'un termini, per aquest fi, d'un mes.  
Expedient núm.: A-DAFP-0186/08.  
Dades de l'adjudicatari:  
- Cognoms: Fernández Muñoz.  
- Nom: Rafaela.  
Dades de l'habitatge:  
- Codi de l'habitatge: 03 0040 0014.  
- Adreça: barri San Francisco, núm. 2, pis 3r, pta. D.  
- Localitat: Villena.  
- Província: Alacant.  
- Règim de cessió: arrendament.  
- Data de la resolució: 6 d'abril de 2009.  
Alacant, 4 de maig de 2009.- El cap d'Administració de Recuperació de Titularitat del Centre de Gestió d'Habitatge Públic a Alacant: Jesús Alonso Sempere.
Diari Oficial de la Generalitat Valenciana


Sumari del DOGV 6037, del 17-06-2009 (2009/6201)

Assumpte civil 001075/2008. Notificació de la sentència a Zahid Pervaiz.
------------------------------------------------------------------------

### Dades del document

Número de DOGV
:   6037

Data del DOGV
:   17-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/6201


Data del document
:   13-05-2009

Organisme emissor
:   Jutjat de Primera Instància Número 6 de València

Tipus de document
:   Edicte

Assumpte civil 001075/2008. Notificació de la sentència a Zahid Pervaiz. [2009/6201]  
Judici: ordinari 001075/2008.  
Part demandant: Bancaixa.  
Part demandada: Zahid Pervaiz.  
Sobre ordinaris.  
En el judici esmentat s'ha dictat la resolució que, literalment, és com es diu:  
«Sentència número 000124/2009  
València, 12 de setembre de 2007  
M.ª Begoña Ortiz Navarro, jutgessa substituta del Jutjat de Primera Instància número 6 de València, he vist estes actuacions de judici ordinari número 1075/2008, seguides a instàncies de Caixa d'Estalvis de València, Castelló i Alacant, Bancaixa, que ha comparegut amb la representació de la procuradora senyora Gil Bayo i assistida pel lletrat senyor Pons Romero, contra Zahid Pervaiz, que està declarat en rebel·lia.  
Dispositiva  
Estime la demanda formulada per la procuradora dels tribunals, Elena Gil Bayo, en nom i representació de l'entitat, Caixa d'Estalvis de València, Castelló i Alacant, Bancaixa, contra Zahid Pervaiz, i condemne este a pagar a l'entitat actora la suma de quatre mil dos-cents setanta euros i set cèntims (4.270,07 euros), més els interessos pactats corresponents, a raó de 14,6640% moratori, pactat des de la data del tancament del compte i a pagar les costes processals produïdes.  
Contra esta resolució es pot interposar un recurs d'apel·lació davant de l'Audiència Provincial de València, que caldrà preparar davant d'este Jutjat, en el termini de cinc dies des que es notifique.  
Esta és la meua sentència que, definitivament jutjant, pronuncie, mane i firme».  
Atés que es desconeix el domicili o residència actuals de la part demandada, mitjançant la provisió de 13 de maig de 2009 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat, així com en el Diari Oficial de la Comunitat Valenciana, per a dur a terme la diligència de notificació de sentència al demandat.  
València, 13 de maig de 2009.- La secretària judicial: Carmen Rodero Monreal.
Diari Oficial de la Generalitat Valenciana


Sumari del DOGV 6085, del 24-08-2009 (2009/9266)

Acceptació de la delegació dels ajuntaments d'Ondara, Pedreguer i Rafal de la gestió de la taxa per telefonia mòbil.
--------------------------------------------------------------------------------------------------------------------

### Dades del document

Número de DOGV
:   6085

Data del DOGV
:   24-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9266


Data del document
:   22-07-2009

Organisme emissor
:   Diputacio d'Alacant. Suma. Gestio Tributària

Tipus de document
:   Informació Pública

Acceptació de la delegació dels ajuntaments d'Ondara, Pedreguer i Rafal de la gestió de la taxa per telefonia mòbil. [2009/9266]  
En compliment del que establix l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei reguladora de les Hisendes Locals, es publica l'acceptació, mitjançant decret del president de la Diputació Provincial de data 22 de juliol de 2009, de les delegacions efectuades pels plens dels ajuntaments d'Ondara, de data 30 d'octubre de 2008, de Pedreguer, de data 27 de novembre de 2008, i de Rafal, de data 24 d'abril de 2009, amb l'abast, condicions generals i contingut establits en l'acord per a la delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de determinats tributs i altres ingressos de dret públic, dels municipis de la província aprovat en la sessió del Ple Provincial de data 1 de juliol de 2004, (BOP número 175, de data 31.07.2004, i el DOGV número 4.819, de data 13.08.2004).  
Tributs i altres ingressos de dret públic per als quals es deleguen en la Diputació Provincial d'Alacant les facultats atribuïdes als ajuntaments que a continuació es detallen en matèria de gestió, liquidació, inspecció tributària i recaptació.  
Ondara, Pedreguer i Rafal  
Taxa per la utilització privativa o aprofitament especial del domini públic local a favor d'empreses explotadores del servici de telefonia mòbil,  
Estes delegacions realitzades a favor de la Diputació Provincial pels municipis d'Ondara, Pedreguer i Rafal, tindran efecte des de l'endemà de la publicació en el Butlletí Oficial de la Província d'Alacant i estaran vigents fins a l'acabament del cinqué any, comptador des de l'endemà de l'entrada en vigor, i quedaran tàcitament prorrogades per períodes de cinc anys, si cap de les parts manifesta expressament la voluntat en contra i ho comunica a l'altra, amb una antelació no inferior a sis mesos de l'acabament o a la de qualsevol dels períodes de pròrroga.  
Alacant, 22 de juliol de 2009.- El president: José Joaquín Ripoll Serrano. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 5947, del 04-02-2009 (2009/959)

Informació pública de l'estudi de detall per a realineació del carrer al costat de les parcel·les 166, 167, 195, 198 i 199 de la urbanització Las Pedrizas, promogut per Yakobel, SL.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5947

Data del DOGV
:   04-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/959


Data del document
:   26-01-2009

Organisme emissor
:   Ajuntament de Chiva

Tipus de document
:   Informació Pública

Descriptors 

:   * Chiva
    * pla d'urbanisme
    * administració local

Informació pública de l'estudi de detall per a realineació del carrer al costat de les parcel·les 166, 167, 195, 198 i 199 de la urbanització Las Pedrizas, promogut per Yakobel, SL. [2009/959]  
En compliment de la Resolució de l'Alcaldia número 152/09, de data 26 de gener de 2009, i de conformitat amb el que establixen els articles 90 i 83.2.a de la Llei Urbanística Valenciana, se sotmet a informació pública, durant el període d'un mes, per mitjà d'un anunci en el Diari Oficial de la Comunitat Valenciana i en un diari no oficial d'àmplia difusió en la localitat, l'estudi de detall promogut per Yakobel, SL, presentat en l'Ajuntament de Chiva per mitjà de registre de entrada número 11.679/08, d'acord amb la documentació tècnica visada pel Col·legi Oficial d'Arquitectes de la Comunitat Valenciana, en data 31 de juliol de 2008, que té com a objecte la realineació del carrer amb les parcel·les 166, 167, 195, 198 i 199 de la urbanització Las Pedrizas de Chiva, a fi que puguen presentar-se al·legacions.   
L'expedient i el projecte diligenciat de l'estudi de detall es troba dipositat, per a la consulta pública, a l'Ajuntament de Chiva, negociat d'Urbanisme, en horari d'oficina.  
Chiva, 26 de gener 2009.- L'alcalde: José Manuel Haro Gil.
Diari Oficial de la Generalitat Valenciana


Sumari del DOGV 5951, del 10-02-2009 (2009/1181)

Informació pública de l'avanç del Catàleg del Paisatge de Cortes de Pallás.
---------------------------------------------------------------------------

### Dades del document

Número de DOGV
:   5951

Data del DOGV
:   10-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1181


Data del document
:   21-01-2009

Organisme emissor
:   Ajuntament de Cortes de Pallás

Tipus de document
:   Informació Pública

Descriptors 

:   * Cortes de Pallás
    * pla d'urbanisme
    * administració local

Informació pública de l'avanç del Catàleg del Paisatge de Cortes de Pallás. [2009/1181]  
Per Resolució de l'Alcaldia Presidència de data 21.01.2009, es va acordar sotmetre a informació pública, pel termini d'un mes, a comptar des de la publicació del pertinent edicte en el Diari Oficial de la Comunitat Valenciana i en un diari no oficial d'àmplia difusió, l'avanç del Catàleg del Paisatge de Cortes de Pallás i iniciar el pla de participació pública del paisatge que forma part d'aquest. En el marc d'actuació del desenvolupament del pla de participació pública del Catàleg del Paisatge, es desenvolupa simultàniament la participació pública dels estudis d'integració paisatgística dels següents instruments d'ordenació:  
1. Modificació puntual núm. 1 de Cortes de Pallás.  
2. Pla parcial del sector II del nucli de Cortes de Pallás.  
3. Pla de reforma interior modificatiu de l'aldea d'El Oro.   
4. Llicència municipal per a instal·lació esportiva en SNU l'aldea de Viñuelas.  
Durant el termini de desplegament del pla de participació pública conjunt, l'expedient estarà a disposició de qui ho desitge en la pàgina i en l'oficina tècnica de l'Ajuntament en horari de 09.00 a 14.00 hores. Cosa que es publica als efectes que disposa l'article 17.2.b del Decret 120/2006, d'11 d'agost, del Consell, pel qual s'aprova el Reglament del Paisatge de la Comunitat Valenciana.   
Cortes de Pallás, 21 de gener de 2009.- L'alcalde: Alberto E. Sáez Serrano.
Diari Oficial de la Generalitat Valenciana


Sumari del DOGV 6166, del 16-12-2009 (2009/13299)

Consulta pública en l'àmbit de la participació pública corresponent a l'Estudi d'Integració Paisatgística del pla especial Parc Marítim Platja de l'Arenal de Borriana.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6166

Data del DOGV
:   16-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13294


Data del document
:   16-10-2009

Organisme emissor
:   Conselleria d'Infraestructures i Transport

Tipus de document
:   Informació Pública

Consulta pública en l'àmbit de la participació pública corresponent a l'Estudi d'Integració Paisatgística del pla especial Parc Marítim Platja de l'Arenal de Borriana. [2009/13142]  
A l'efecte de la tramitació del pla de participació pública de l'Estudi d'Integració Paisatgística corresponent al pla especial Parc Marítim Platja de l'Arenal de Borriana (Castelló), i de conformitat amb el que disposen els articles 30 i següents de la Llei 4/2004, de 30 de juny, de la Generalitat, d'Ordenació del Territori i Protecció del Paisatge; així com els articles 30 i 52, en relació amb els articles 10 i següents, tots del Reglament de Paisatge de la Comunitat Valenciana, aprovat per Decret 120/2006, d'11 d'agost, del Consell.  
D'acord amb les facultats conferides per l'article 16 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport, el director general de Ports, Aeroports i Costes ha acordat realitzar consulta pública per a la definició dels objectius de qualitat paisatgística i la resta de consideracions en matèria de paisatge que hauran de tindre's en compte per a elaborar el pla especial esmentat.   
La qual cosa es fa pública per a general coneixement a l'efecte que, durant el termini de 60 dies naturals des de la publicació d'este anunci, qualsevol interessat puga consultar el pla de participació pública, emplenar l'enquesta i formular les observacions i opinions que, en matèria de paisatge, considere convenient fer.   
La consulta pública es realitzarà a través de la pàgina web www.cit.gva.es, així com en les dependències de l'Ajuntament de Borriana; de manera que la presentació d'observacions i la manifestació d'opinions es podrà efectuar per mitjà de l'emplenament i la tramesa d'esta enquesta a través de l'esmentada pàgina web o en format paper en les dependències municipals.  
València, 19 d'octubre de 2009.- El director general de Ports, Aeroports i Costes: Carlos J. Eleno Carretero.
Diari Oficial de la Generalitat Valenciana


Sumari del DOGV 6024, del 29-05-2009 (2009/5913)

Informació pública sobre l'expedició de duplicat de títol acadèmic de Remedios Carmen Perales Colomer.
------------------------------------------------------------------------------------------------------

### Dades del document

Número de DOGV
:   6024

Data del DOGV
:   29-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5913


Data del document
:   14-04-2009

Organisme emissor
:   Conselleria d'Educació

Tipus de document
:   Informació Pública

Informació pública sobre l'expedició de duplicat de títol acadèmic de Remedios Carmen Perales Colomer. [2009/5913]  
Remedios Carmen Perales Colomer, ha sol·licitat l'expedició del duplicat del títol de Tècnic Especialista, branca Administrativa i Comercial, especialitat Administrativa, per haver extraviat l'original, les dades del qual s'indiquen a continuació.  
Titular del document: Remedios Carmen Perales Colomer, que va nàixer el dia 10.04.1963 a València, província de València, amb DNI 11666669 V.  
Tipus de document: Tècnic Especialista, branca Administrativa i Comercial, especialitat Administrativa, expedit pel Ministeri d'Educació i Ciència, el dia 18.09.1985 i registrat en el llibre 2, foli 17, número 2567925464.  
Centre que lliurà l'original: IES La Costera de Xàtiva, província de València.  
Cosa que es fa pública en compliment del que establix l'Orde de 24 d'agost de 1988, del Ministeri d'Educació i Ciència, a fi que les persones interessades pugen presentar les reclamacions oportunes, en el termini de trenta dies comptadors a partir de l'endemà de la publicació del present anunci, davant la directora territorial d'Educació de València.  
València, 14 d'abril de 2009.- La directora territorial d'Educació: Virginia Jiménez Martínez.